

РЕПУБЛИКА СЕВЕРНА МАКЕДОНИЈА

ОСНОВЕН СУД ТЕТОВО

REPUBLIKA E MAQEDONISË SË VERIUT

GJYKATA THEMELORE TETOVË



**РЕПУБЛИКА СЕВЕРНА МАКЕДОНИЈА**

ГОДИШЕН ИЗВЕШТАЈ

ЗА РАБОТА ЗА 2019 ГОДИНА

Т е т о в о

Јануари 2020

1. Предметно работење на ниво на суд



1. Судска управа



1. Квалитет на предметите на ниво на суд



1. Предметно работење на ниво на Оддел

* Кривичен оддел



* Граѓански оддел



1. Квалитет на предмети на ниво на оддел





1. Состојба со стари предмети

Во Основниот суд Тетово и во овој извештаен период особено внимание се посвети на решавање на старите предмети, и тоа како на оние кои имале статус на стари предмети на почетокот од извештајниот период, така и на оние кои со ваков статус се стекнале во текот на 2019 година. Работното тело за управување и движење со предмети, меѓу другото, секој месец ја разгледува состојбата со старите предмети и изготвува месечни извештаи, а и Претседателот на Судот на секоја седница на судиите им укажува особено внимание и приоритет да им се дава токму на ваквите предмети.



1. Кратки констатации за просторни капацитети, информатичка технологија и човечки ресурси

* Просторни капацитети

Инвестиционото одржување на судската зграда спаѓа во надлежност на Министерството за правда, односно сета опрема се обезбедува од нивна страна (Судот не располага со сопствен буџет за ваквото одржување).

Во текот на 2019 година, по претходно обезбедени средства од страна на Судскиот биџетски совет, извршена е реконструкција на судската зграда, која опфати поправка на кровната конструкција, целосно опшивање со нови олуци, како и поставување термичка изолација и нова фасада на објектот во кој е сместен Основниот суд Тетово. Исто така, по извршеното лачење на стари архивирани предмети, дел од подрумските простории во кои е сместена судската архива сега е празен, со што е зголемен капацитетот на самата архива. Во текот на 2019 година за чување на архивираните предмети набавени беа и метални архивски ормари, кои ја зголемија безбедноста на ваквите предмети од можно уништување поради надворешни влијанија, најчесто влага.

Треба да се забележи дека Судот се соочува со проблеми околу парното греење (дотраеност на котелот, радијаторите и инсталацијата) и со одржување на подрумските простории кои се во лоша состојба, бидејќи не беа опфатени ниту со годинешната, ниту пак со реконструкцијата од 2008 година.

Поради зголемениот број на вработени, а и поради фактот што судската зграда ја користат и Основното јавно обвинителство Тетово, Државното правобранителство Тетово, како и Службата за пробација, неопходно е да биде дограден уште еден кат, за кое нешто од страна на Основниот суд Тетово е изготвен и Идеен проект за надградба на III кат на зградата на Судот. Треба да се напомене дека до денес целокупните трошоци за одржување на судската зграда, како и режимските трошоци за електрична енергија и греење паѓаат целосно и исклучиво на товар на и онака скромниот буџет со кој располага Судот.

За безбедноста на вработените и на странките во и околу судската зграда се грижи судската полиција. Во текот на 2019 година 7 судски полицајци вршеа обезбедување како на судската зграда, така и на вработените. За да може успешно да ја вршат својата задача, потребно е да биде вработен уште еден извршител во судската полиција, согласно Правилникот за систематизација на работните места во Основниот суд Тетово.

На влезот во судската зграда поставен е метал-детектор, како и рентген детектор за откривање на оружје, кој во мометнов е надвор од функција. Во зградата на судот поставени се и камери за видео-надзор, а Судот располага и со повеќе ПП апарати кои редовно се сервисираат.

Вратите кои водат до простории кои не се предвидени за странки се обезбедени со електронски брави кои се отвораат само со електронски картици, додека сите преостанати канцеларии имаат брави со клуч.

Предметите во судот се чуваат во посебни шкафови (метални и дрвени) кои се обезбедени со брави со клуч или пак со катанци, со што е овозможено безбедно чување на овие предмети.

* Информатичка технологија

Во Основниот суд Тетово се користат, односно активни се 135 работни единици-персонални компјутери, сите мрежно поврзани и со пристап до следните програмски апликации:

- АВМЅ 4 работни станици за финансиско и буџетско работење, 2 работни единици (шеф на сметководство и помошник), 1 работна единица за пресметка на плата и благајничко работење и 1 работна единица во магацинско и материјално работење. Сите четири работни станици се опремени со локални печатачи од тип Lexmark и Epson.

- АКМИС Се користи активно во сите преостанати работни станици (135 PC) и тоа кај судиите, соработниците, референтите, судниците, одделенијата, архивата итн.

- Апликација за изготвување извештаи до ССРМ, се користи од службено лице за креирање месечни, квартални, полугодишни и годишни извештаи за работата на Судот и судиите, како и за менаџирање со статистичките податоци важни за квалитетот на решавање на предметите.

Од вкупно 8 судници, во 4 од нив има инсталирано опрема за тонско снимање, меѓутоа поради дефект на hardware-от, сите се нефункционални, и покрај тоа што за проблемот се известени надлежните.

Во поглед на погоре наведените апликации се врши повремена доградба на истите од страна на овластени лица (нпр.Edusoft за АКМИС апликацијата) и сите воочени проблеми, во координација и соработка со Edusoft во најкраток можен рок се отстрануваат.

Во поглед на инфраструктурата на мрежата , потребна е целосна замена на мрежа на Cat 6, од причина што истата не кореспондира со апликациите и компјутерската опрема што се користи во Судот.

Значителен дел од информатичката опрема е стара и амортизирана. Предлог на ИКТ Одделението е да се изврши замена на сите локални печатачи со мрежни печатачи со поголем капацитет, кои би придонеле за ефикасноста и економичноста на Судот.

* Извештај за планирани и извршени јавни набавки

Основниот суд Тетово во текот на месец Јануари 2019 година направи План за реализација на јавни набавки во текот на 2019 година. Согласно Планот, во текот на 2019 година биле планирани и реализирани 9 јавни набавки, и тоа:

- Јавна набавка на разни тонери Договорот е склучен на ден 17.06.2019 година по претходно спроведена тендерска постапка,

- Јавна набавка за вршење надзор над Договорот е склулен на ден 08.07.2019 година по

реновирањето на судската зграда претходно спроведена тендерска постапка,

- Јавна набавка на разни канцелариски Договорот е склучен на 08.07.2019 година по

материјал претходно спроведена тендерска постапка,

- Јавна набавка разни материјали за Договорот е склучен на 08.07.2019 година по

хигиена претходно спроведена тендерска постапка,

- Јавна набавка на информатичка Договорот е склучен на 16.07.2019 година по

опрема претходно спроведена тендерска постапка,

- Јавна набавка на метални ормари Договорот е склучен на 22.07.2019 година по

претходно спроведена тендерска постапка,

- Jавна набавка нa гориво и масла Договорот е склучен на 24.07.2019 година по

претходно спроведена тендерска постапка,

- Јавна набавка на канцелариски Договорот е склучен на 25.07.2019 година по

материјал претходно спроведена тендерска постапка и

- Јавна набавка на реновирање на Договорот е склучен на 25.07.2019 година по

судската зграда претходно спроведена тендерска постапка.

Постапките се извршени според динамиката на потребите на Судот и врз основа на Планот за реализација на јавните набавки.

* Човечки ресурси

Со оглед да согласно Правилникот за систематизација на работните места во Основниот суд Тетово, поголем број од работните места не се пополнети, а како Судот имал неопходна потреба од извршители за неколку работни места, од Судскиот буџетски совет одобрени беа средства за вработување на неопределено и на определено време на неколку судски службеници. Така, по спроведени постапки, на неопределено време вработени се Рилинда Јахи на работно место советник-информатичар (од 15.11.2019 година), Ѓурѓа Стојановиќ на работно место самостоен судски референт (од 15.11.2019 година) и Бардуљ Јахја како помлад судски референт-доставувач (од 30.12.2019 година). Исто така, по добиена согласност, во текот на 2019 година времено (заклучно со 31.12.2019 година) беа ангажирани и 3 помлади судски референти-дактилографи, 5 помлади судски референти-доставувачи и 3 хигиеничарки.

Во овој извештаен период работниот однос по основ на пензионирање им прекина на судскиот референт-дактилограф Катица Исаевска (на 25.03.2019 година), на вишиот судски референт-економ Исмајлаќи Бафти (на 10.09.2019 година), на хигиеничарката Марица томовска (на 09.10.2019 година) и на самостојниот судски референт Љубица Трифуновска (на 24.10.2019 година), додека по нејзино барање, поради отказ работниот однос ѝ престана на судскиот референт Јованка Стојановска.

На судијата Љупчо Спировски во овој извештаен период му истече времето за кое беше делегиран да ја врши судиската функција во Основниот суд Скопје II Скопје и истиот од 01.08.2019 година е повторно распореден во Основниот суд Тетово.

ЗАКЛУЧНИ СОГЛЕДУВАЊА ЗА РАБОТАТА

НА ОСНОВЕН СУД ТЕТОВО

Основниот суд Тетово во 2019 година бележи пораст во поглед на ажурноста при постапувањето со предметите во работа, како и во поглед на бројот на решените предмети во оваа извештајна година.

Сумарниот преглед на движење на предметите во 2019 година е приказ за она што е сработено во текот на годината, од каде јасно се гледа дека приливот на нови предмети целосно е совладан. Остатокот од нерешените предмети од претходните години е намален, па така од 3.630 предмети со кои Основниот суд Тетово ја започна 2019 година, на крајот на календарската година оваа бројка изнесува 2.610 предмети во работа, што е драстично намалување од дури 28%. Ваквиот тренд на намален број стари предмети е заслуга на целиот колектив, започнувајќи од самите судии, судската администрација, па на крај завршувајќи до Претседателот на Судот. Имено, на секој состанок на Работното тело посебна точка се токму овие предмети и секој месец Работното тело до Претседателот на Судот доставува месечни извештаи, меѓу другото, и за бројот на предмети кои тековниот месец се стекнале со статус „стари“, како и за бројот на решени стари предмети. Понатаму, на секоја седница на сите судии Претседателот на Судот ги запознава судиите со извештајот на Работното тело, а меѓу другото и за старите предмети. Исто така, на секој стручен колегиум Претседателот укажува дека посебно внимание судиите мораат да обрнат на ваквите предмети.

Во насока на подобрување и постојано стручно усовршување на сите вработени во судот, Судиите и судската администрација и оваа година продолжија со континуитана обука преку посета и активно учество на семинарите и работилниците организирани од страна на Академијата за обука на судии и јавни обвинители, Здружението на судии и други невладини организации.

Извештајната 2019 година за Основниот суд Тетово претставува доказ на несебичното залагање од страна на сите вработени во Судот. Големиот број на решени предмети, совладување на приливот на нови предмети, како и приоритетно решавање на старите предмети беа, се и ќе продолжат да бидат главни и основни насоки како на судиите, така и на целата судска администрација.

Основниот суд Тетово и понатаму ќе продолжи со стручното, ефикасното и професионалното работење. Со својата независност, стручност и професионалност ќе настојува да ја подобри сликата за судството во јавноста.

Претседател на Основен суд Тетово,

Hasan Asani